open-index/open-wikipedia-markdown huggingface dataset:
জিন্নাহ আন্তর্জাতিক বিমানবন্দর

**জিন্নাহ আন্তর্জাতিক বিমানবন্দর** বা করাচি বিমানবন্দর (, )  হল করাচি শহরের প্রধান বিমান বন্দর। এটি পাকিস্তানের সিন্ধি প্রদেশের অন্তর্গত। বিমান বন্দরটি শহরের কেন্দ্র থেকে কিছু দূরে অবস্থিত। এই বিমান বন্দরটি দেশের প্রধান বিমান বন্দর। এটি করাচি শহরের বিমান পরিসেবা দেয়।

## নামকরণ
বিমান বন্দরটির আগে করাচি বিমানবন্দর হিসাবে পরিচিত ছিল। কিন্তু পাকিস্তান স্বাধীন হবার পর বিমানবন্দরটির নাম পাকিস্তানের জাতীর পিতা মুহাম্মদ আলী জিন্নাহ-এর নামে উৎসর্গ করা হয়। বর্তমানে বিমান বন্দরটির নাম হল- *জিন্নাহ আন্তর্জাতিক বিমানবন্দর*'

## অবস্থান
জিন্নাহ আন্তর্জাতিক বিমানবন্দরটি করাচি শহর কেন্দ্র থেকে কিছুটা দূরে শহরের উপকন্ঠে অবস্থিত। বিমান বন্দরটি ২৪.৫৪ উত্তর ও ৬১.১৬ পূর্বে অবস্থিত। করাচি আন্তর্জাতিক বিমানবন্দর বা জিন্ননাহ আন্তর্জাতিক বিমমানবন্দরটি সমুদ্র সমতল থেকে ৩০ মিটার বা ১০০ ফুট উচ্চতায় অবস্থিত। বিমানবন্দরটি থেকে ইসলামাবাদ বিমানবন্দরটি প্রায় ৫০০ কিলোমিটার দূরে ও লাহোর বিমাননবন্দরটি ৪০০ কিলোমিটার দূরে ও নতুন বন্দর নগরী গদর এর গদর আন্তর্জাতিক বিমানবন্দর ৩৩০ কিলোমিটার দূরে অবস্থিত।
## ইতিহাস
স্বাধিনতার আগে করাচি আন্তর্জাতিক বিমান বন্দর থেকে প্রধানত বিমান পরিচালনায় যুক্ত ছিল টাটা এয়ার লাইন্স। এই সময় মুম্বাই (বোম্বে) থেকে বিমান চলাচল করত করাচি বিমানবন্দরে। এই বিমান চলাচল করত আহমেদাবাদ বিমানবন্দর হয়ে। এছাড়া বিমান বন্দরটি যুদ্ধের জন্য বায়ু সেনার ঘাঁটি হিসাবে ব্যবহৃত হত। ১৯৪০ সালে করাচি বিমানবন্দরে ব্রিটিশ সরকার হ্যাঙ্গার নির্মাণ করে। দ্বিতীয় বিশ্ব যুদ্ধের সময় এই বিমান বন্দরটি আমেরিমার বায়ু সেনার বিমান ঘাঁটি হিসাবে যুক্ত ছিল। এই বিমান বন্দর থেকে যুদ্ধ বিমানে করে সেনা ও মালপত্র নিয়ে যাওয়া হত বার্মা, থাইল্যান্ড ও চীনের যুদ্ধক্ষেত্রে। এর পর ১৯৪৭ সালে পাকিস্তান স্বাধীন হয় ব্রিটিশ শাসন থেকে। এর পর করাচি হয় প্রধান শহর, বাণিজ্য কেন্দ্র ও প্রধান বিমান বন্দর। এই জন্য পাকিস্তান সরকার করাচি বিমান বন্দরটির উন্নয়নের প্রস্তাব দেন। এর পর বিমানবন্দরটি আধুনিক করা হয়। বর্তমানে এই বিমান বন্দরে তিনটি প্রান্তিক বা টর্মিনাস রয়েছে। এর মধ্যে একটি টর্মিনাস মালপত্র উঠা নামানো বা পরিবহনের জন্য ব্যহৃত হয়।বাকি দুটির একটি আন্তর্জাতিক বিমান চলাচল করে অন্যটিতে অভ্যান্তরিন রুটে বিমান চলাচল করে।

## পরিকাঠামো
বর্তমানে বিমান বন্দরটিতে যে পরিকাঠামো রয়েছে তাতে করে বিমান বন্দরটি ১২ মিলিয়ন বা ১ কোটি ২০ লক্ষ যাত্রী পরিবহন করে সক্ষম প্রতি বছর। বিমানবন্দরটির ওয়েটি ব্যবস্থা, টিকিট ব্যবস্থা, পানিও জল, ও লাগেজ সিস্টেম খুবই উন্নত। এই বিমানবন্দরে ৩ টি টার্মিনাল রয়েছে।

## যাত্রী পরিবহন
২০১৫ থেকে ২০১৬ সালের তথ্য অনুযায়ী বিমান বন্দরটি ওই সময়ে মোট ৫৭,২৫,০৫২ জন যাত্রী পরিববহন করেছে। এই সময়ে বিমানবন্দরটি থেকে প্রায় ৫০,০৯৫ টি বিমান চলাচল করেছে।
## গন্তব্য ও বিমান পরিবহন সংস্থা

## আরও দেখুন
* জিন্নাহ নৌঘাঁটি

## তথ্যসূত্র

বিষয়শ্রেণী:পাকিস্তানের বিমানবন্দর
বিষয়শ্রেণী:১৯৩২-এ ব্রিটিশ ভারতে প্রতিষ্ঠিত
বিষয়শ্রেণী:ব্রিটিশ ভারতে মার্কিন যুক্তরাষ্ট্র সেনা বিমানবাহিনীর বিমানক্ষেত্র
বিষয়শ্রেণী:মুহাম্মদ আলী জিন্নাহর স্মারক
বিষয়শ্রেণী:১৯৩২-এ প্রতিষ্ঠিত বিমানবন্দর
কাতার–যুক্তরাষ্ট্র সম্পর্ক

**কাতার–যুক্তরাষ্ট্র সম্পর্ক** হল কাতার এবং যুক্তরাষ্ট্রের মধ্যকার দ্বিপাক্ষিক সম্পর্ক। কাতার এবং যুক্তরাষ্ট্র কৌশলগতভাবে মিত্র।

## ইতিহাস
১৯৭৩ সাল মার্চ মাসে দোহায় মার্কিন দূতাবাস যাত্রা শুরু করে। এরপর থেকেই দুই দেশের মধ্যে দ্বিপাক্ষীয় সম্পর্ক গড়ে ওঠে। জুলাই, ১৯৭৪ সালে প্রথম মার্কিন রাষ্ট্রদূত আসেন। কাতার এবং যুক্তরাষ্ট্র একত্রে মধ্যপূর্ব অঞ্চলের কূটনৈতিক পদক্ষেপ নেয়, যেন পারস্য উপসাগরের নিরাপত্তা সুনিশ্চিত থাকে। দুই দেশের মধ্যে অর্থনৈতিক সংযোগও ছিল, বিশেষ কএ হাইড্রোকার্বন ক্ষেত্রে। কাতার মধ্যপূর্বের বাজার ধরতে আন্তর্জাতিক মানের শিক্ষাপ্রতিষ্ঠান চালু করে। কাতার তাদের দেশে মার্কিন সামরিক বাহিনীর সুবিধাও দিয়ে থাকে।

## শিক্ষা
বহু কাতারি শিক্ষার্থী যুক্তরাষ্ট্রে পড়াশোনা করে। কাতারের এডুকেশন সিটি কমপ্লেক্সে যুক্তরাষ্ট্রের ছয়টি বিশ্ববিদ্যালয়ের শাখা ক্যাম্পাস রয়েছে। এগুলো হল: ভার্জিনিয়া কমনওয়েলথ ইউনিভার্সিটি স্কুল অব আর্টস ইন কাতার (ভিসিইউকিউ), ওয়েইল কর্নেল মেডিকেল কলেজ ইন কাতার (ডব্লিউসিএমসি-কিউ), টেক্সাস এঅ্যান্ডএম ইউনিভার্সিটি অ্যাট কাতার (টিএএমইউকিউ), কার্নেজি মেলন বিশ্ববিদ্যালয়, কাতার (সিএমইউ-কিউ), জর্জটাউন ইউনিভার্সিটি স্কুল অব ফরেইন সার্ভিস ইন কাতার (এসএফএস-কাতার) এবং নর্থওয়েস্টার্ন বিশ্ববিদ্যালয়।

## কূটনৈতিক বিনিময়
### কূটনৈতিক সফর
আমির তামিম বিন হামাদ আল থানি ২৪ ফেব্রুয়ারি, ২০১৫ সালে সর্বশেষ ওয়াশিংটন সফর করেছিলেন। রাষ্ট্রপতি জর্জ ডব্লিউ. বুশ ২০০৩ সালে কাতার সফর করেন এবং সেখানে নিয়োজিত সামরিক বাহিনীর সাথে কথা বলেন। ডোনাল্ড রামস্ফেল্ড ২০০২ সালে কাতারে সফর করেন। তিনি ২০০১ সাল থেকে ২০০৬ সাল পর্যন্ত প্রতিরক্ষাসচিব হিসেবে দায়িত্বপালন করেন। পররাষ্ট্রসচিব হিলারি ক্লিনটন ২০১০ সালের ফেব্রুয়ারি মাসে কাতারে সফর করেন, এবং জন কেরি ২০১৩ সালের মার্চ মাসে কাতারে সফর করেন।

### আবাসিক কর্মকর্তা
প্রধান মার্কিন কর্মকর্তাদের মধ্যে রয়েছেন:
* রাষ্ট্রদূত—ডানা সেল স্মিথ
* ডেপুটি চিফ অব মিশন—ইয়ান ম্যাককারি

কাতারের দোহায় যুক্তরাষ্ট্রের একটি দূতাবাস রয়েছে।

## সামরিক বাহিনী
১৯৯২ সালের শুরুর দিকেই কাতার যুক্তরাষ্ট্রের সাথে গুরুত্বপূর্ণ সামরিক সন্ধি তৈরি করে। বর্তমানে সেখানে ইউএস সেন্ট্রাল কমান্ডের সদর দপ্তর এবং যৌথ বিমানঅভিযান কেন্দ্র রয়েছে।

২০১৫ সাল পর্যন্ত, যুক্তরাষ্ট্রের সামরিক ঘাঁটি রয়েছে:
* আল উদেইদ এয়ার বেজ
* আস সায়লিয়া আর্মি বেজ

২০০৩ সালে, মার্কিন সামরিক ঘাঁটি দোহা আন্তর্জাতিক এয়ার বেজ (ক্যাম্প স্নুপি নামেও পরিচিত) বন্ধ করা হয়।

### ২০১৪-এর চুক্তি
২০১৪ সালে যুক্তরাষ্ট্র কাতারের কাছে ১১ বিলিয়ন মার্কিন ডলার মূল্যের অস্ত্র বিক্রি করে। অস্ত্রের মধ্যে এএইচ-৬৪ অ্যাপাচি, যুদ্ধ হেলিকপ্টার, প্যাট্রিয়ট এবং জ্যাভেলিন প্রতিরক্ষা ব্যবস্থা - প্রভৃতি উল্লেখযোগ্য। কাতার আরো ঘোষণা দিয়েছে যে তারা ২.৭৬ মার্কিন ডলারে এনএইচ ইন্ডাস্ট্রিজ থেকে এনএইচ৯০ হেলিকপ্টার ক্রয় করবে।

## তথ্যসূত্র

## বহিঃসংযোগ
* কাতার-যুক্তরাষ্ট্র সম্পর্কের ইতিহাস 

* যুক্তরাষ্ট্র দূতাবাস - দোহা 
* কাতার দূতাবাস - ওয়াশিংটন ডি.সি. 
* কাতার-যুক্তরাষ্ট্র সম্পর্ক 

বিষয়শ্রেণী:কাতার-যুক্তরাষ্ট্র সম্পর্ক
বিষয়শ্রেণী:কাতারের দ্বিপাক্ষিক সম্পর্ক
বিষয়শ্রেণী:যুক্তরাষ্ট্রের দ্বিপাক্ষিক সম্পর্ক
বিষয়শ্রেণী:কাতারের বৈদেশিক সম্পর্ক
বিষয়শ্রেণী:মার্কিন যুক্তরাষ্ট্রের বৈদেশিক সম্পর্ক
বিষয়শ্রেণী:মার্কিন যুক্তরাষ্ট্রের দ্বিপাক্ষিক সম্পর্ক
ইন্দোনেশিয়া–কাতার সম্পর্ক

**ইন্দোনেশিয়া–কাতার সম্পর্ক** হল ইন্দোনেশিয়া এবং কাতারের মধ্যকার দ্বিপাক্ষিক সম্পর্ক। ১৯৭৬ সালে আনুষ্ঠানিকভাবে এ সম্পর্ক প্রতিষ্ঠিত হয়। দুটি দেশেই মুসলিম সংখ্যাগরিষ্ঠ। ইন্দোনেশিয়া বৃহত্তম মুসলিম-সংখ্যাগরিষ্ঠ দেশ। দোহায় ইন্দোনেশিয়ার দূতাবাস রয়েছে। পক্ষান্তরে জাকার্তায় রয়েছে ইন্দোনেশিয়ার দূতাবাস। দুটি দেশই ওআইসির সদস্যরাষ্ট্র।

ইন্দোনেশিয়া ও কাতার উল্লেখজনক সমঝোতা স্মারক স্বাক্ষর করেছে। স্বাক্ষরকৃত ক্ষেত্রেগুলোর মধ্যে বিমানপথে যোগাযোগ, পর্যটন এবং কৃষিখাতের সহযোগিতা উল্লেখযোগ্য।

## উচ্চক্ষেত্রের সফর
তেল ও প্রাকৃতিক গ্যাসের সম্ভারের কারণে কাতার পৃথিবীর ধনী দেশগুলোর মধ্যে একটি। ইন্দোনেশিয় রাষ্ট্রপতি সুশিলো ব্যাম্বাং ইউধন্য দোহায় ২০০৬ সালে প্রথম সফর করেন। এ সফরের মুখ্য উদ্দেশ্য ছিল ইন্দোনেশিয়ায় কাতারের বিনিয়োগ আকৃষ্ট করা। কাতারের আমির শেখ হামাদ বিন খলিফা আল-থানি ২০০৯ সালে জাকার্তায় সফর করেন। ২০০১ সালের ডিসেম্বরে অনুষ্ঠিত বালি ডেমোক্রেসি ফোরাম চলাকালীন কাতারের প্রধানমন্ত্রী হামাদ বিন জসিম বিন জাবের আল থানি আবারও ইউধন্যর সাথে সাক্ষাৎ করেন।

## বাণিজ্য ও বিনিয়োগ
২০১১ সালে দুইদেশের মধ্যকার বাণিজ্যের পরিমাণ দাঁড়ায় ৬৮৩.৬ মিলিয়ন মার্কিন ডলারে, ২০১০ সালের চেয়ে যা ছিল ৫.২% বেশি। বাণিজ্যের এ পরিমাণ কাতারের পক্ষেই ছিল, বছরের পর বছর ইন্দোনেশিয়ার বাণিজ্য উদ্বৃত্ত থাকার ফলে। এর কারণ ছিল দুটি; প্রথমত ইন্দোনেশিয় পণ্যের চাহিদা তৈরি করার মত জনসংখ্যা বা আঞ্চলিক অবস্থা - কোনোটাই কাতারের নেই। দ্বিতীয়ত ইন্দোনেশিয়ার ক্রমবর্ধিষ্ণু তেলের চাহিদা, যা তাদের অধিক পরিমাণে তেল আমদানি করতে বাধ্য করে। ইন্দোনেশিয়া কাতারে যেসকল পণ্য রপ্তানি করে, তার মধ্যে উল্লেখযোগ্য হল ফার্নিচার, অফিসসম্পর্কিত সামগ্রি, কাগজ, ইলেকট্রনিক পণ্যসামগ্রি এবং দৈনন্দিন ব্যবহার্য পণ্য।

কাতারের বিনিয়োগের অন্যতম প্রধান লক্ষ্য ইন্দোনেশিয়া। ২০১০ সালের মে মাসে কাতার হোল্ডিংস নামক কাতার ইনভেস্টমেন্ট অথরিটির একটি সংগঠন ১ বিলিয়ন ইউএস ডলারের একটি ইন্দোনেশিয় ফান্ড গড়ে তোলে। ইন্দোনেশিয়ার দ্বিতীয় বৃহত্তম টেলিযোগাযোগ কোম্পানি পিটি ইন্দোসাত এর ৬৫ শতাংশের অংশীদার কিউটেল নামক একটি কাতারি টেলিযোগাযোগ প্রতিষ্ঠান। ইন্দোনেশিয়ার বেশকিছু কোম্পানি কাতারে বিনিয়োগ করেছে, তার সবই মূলত তেলসম্পর্কিত। এর মধ্যে ইন্দোনেশিয়ার রাষ্ট্রীয় তেল কোম্পানি পিটি পারটামিনাও রয়েছে, যা কাতারের ৩ নং সেক্টরের তেলক্ষেত্র এবং গ্যাসব্লক পরিচালনা করে থাকে।

## অভিবাসী কর্মকর্তা
বর্তমানে কাতারে প্রায় ৪০ হাজার ইন্দোনেশিয় কর্মকর্তা রয়েছে। তাদের কেউ কেউ তেলখাতে কাজ করে, আবার কেউ গৃহকর্মী হিসেবেও কাজ করে। কাতার ইন্দোনেশিয়া থেকে প্রশিক্ষিত কর্মকর্তাদের নিয়ে থাকে, বিশেষত তেলক্ষেত্রে এবং সেবিকা হিসেবে। ইন্দোনেশিয়ার শ্রমিক মন্ত্রণালয় অনুযায়ী, ২০১৪ সালের শুরুর দিকে কাতার কর্মস্থলের হাজারের মত শূন্যস্থান পূরণ করার জন্য ইন্দোনেশিয়া থেকে লোক নেয়। তারা কাজ খুঁজে পায় তেল ও গ্যাস শিল্পক্ষেত্রে, হোটেল ও পর্যটনশিল্পে, নির্মাণশিল্পে এবং সেবিকা হিসেবে।

## তথ্যসূত্র

## বহিঃসংযোগ
* দোহা, কাতারে অবস্থিত ইন্দোনেশিয়ার দূতাবাস 
* জাকার্তা, ইন্দোনেশিয়ায় অবস্থিত কাতার দূতাবাস 


বিষয়শ্রেণী:ইন্দোনেশিয়ার দ্বিপাক্ষিক সম্পর্ক
বিষয়শ্রেণী:কাতারের দ্বিপাক্ষিক সম্পর্ক
সেনগোকু যুগ

**সেনগোকু যুগ** (戦国時代? *সেন্‌গোকু জিদাই,* অর্থ: 'গৃহযুদ্ধের যুগ') বলতে জাপানের ইতিহাসে কমবেশি ১৪৬৭ খ্রিঃ থেকে ১৬০৩ খ্রিঃ পর্যন্ত সময়কালকে বোঝায়। এই সময়ের বৈশিষ্ট ছিল অবিরাম সামাজিক আলোড়ন, রাজনৈতিক ষড়যন্ত্র ও সামরিক সংঘর্ষ। জাপানি ঐতিহাসিকরা এই সাদৃশ্যের কথা মাথায় রেখেই চীনের যুদ্ধরত রাজ্যসমূহের যুগের অনুকরণে এই যুগের নামকরণ করেন, যদিও অন্য কোনওভাবে চীন ও জাপানের যুগ দুটির সম্পর্ক নেই। তোকুগাওয়া শোগুনতন্ত্রের অধীনে ১৬০৩ খ্রিঃ সমস্ত রাজনৈতিক ক্ষমতার একত্রীকরণ ঘটার মাধ্যমে এই যুগ সমাপ্ত হয়।

## বর্ণনা
এই সময়ে জাপানের সম্রাট খাতায় কলমে রাষ্ট্রের প্রধান হলেও তার প্রকৃত ক্ষমতা ছিল না। সম্রাটের নামে রাজ্য চালাতেন শোগুন পদবিশিষ্ট এক অভিজাত, যাঁর পদাধিকার কমবেশি বর্তমান সামরিক জেনারালিসিমো পদটির অনুরূপ ছিল। সেন্‌গোকু যুগের ঠিক আগের পর্যায়ে ক্রমশ স্থানীয় সামন্তপ্রভু বা দাইমিয়োরা নিজেদের হাতে অধিকতর ক্ষমতা কুক্ষিগত করে ফেললে শোগুন দুর্বল ও অপ্রাসঙ্গিক হয়ে পড়তে থাকেন। সমকালীন আশিকাগা শোগুনতন্ত্র পূর্ববর্তী কামাকুরা শোগুনতন্ত্রের কাঠামো বজায় রেখে একই রকম যোদ্ধানির্ভর সরকার ও অর্থনৈতিক বাধ্যবাধকতা মেনে চলত, যা ১২৩২ খ্রিঃ হোওজোও পরিবার প্রতিষ্ঠিত জোওয়েই কোড থেকে চলে আসছিল। কিন্তু অনেক দাইমিয়ো সেন্‌গোকু যুগের সূচনায় এই কোড মেনে চলতে অস্বীকার করেন, বিশেষত যাঁদের অধিষ্ঠান ছিল রাজধানী হেইআন-ক্যো নগর থেকে অপেক্ষাকৃত দূরে। এই সামন্তপ্রভুদের অনেকে অধিকতর ভূমি দখল ও প্রভাব বিস্তারের লক্ষ্যে পরস্পরের সঙ্গে নির্বিচার যুদ্ধবিগ্রহে অবতীর্ণ হন। একই সময়ে চীনের সাথে বাণিজ্য বেড়ে ওঠে এবং বাণিজ্যকেন্দ্রিক নগর ও বাজার গড়ে ওঠার ফলে মুদ্রার প্রচলন বৃদ্ধি পায়। এই স্বাচ্ছন্দ্য ও কৃষি ও ক্ষুদ্র শিল্পে উন্নতির ফলেও বিভিন্ন অঞ্চলে সামাজিক স্তর নির্বিশেষে অধিকতর স্বায়ত্তশাসনের আকাঙ্ক্ষা তৈরি হয়। এর অনেক আগে, চতুর্দশ শতাব্দী থেকেই ভূমিকম্প ও দুর্ভিক্ষের পর ঋণ ও করভারে জর্জরিত কৃষকরা সশস্ত্র বিদ্রোহে নামত।

১৪৬৭ থেকে ১৪৭৭ খ্রিঃ অবধি স্থায়ী এই ধরনেরই এক সংঘাত পরিণতি পায় ওওনিন যুদ্ধে, যাকে ক্ষেত্রবিশেষে ঐতিহাসিকরা সেন্‌গোকু যুগের পূর্বাভাস হিসেবে বিবেচনা করে থাকেন। হোসোকাওয়া পরিবারের "পূর্ব" সেনাবাহিনী ও তাদের মিত্রবর্গ য়ামানা পরিবারের "পশ্চিম" বাহিনীর সঙ্গে যুদ্ধে লিপ্ত হয়। রাজধানী কিয়োতো ও তৎসন্নিহিত অঞ্চলে এগারো বছর ধরে যুদ্ধ চলে, যার শেষে সমগ্র নগর প্রায় সম্পূর্ণ ধ্বংস হয়ে যায়। কিয়োতোর সংঘর্ষ তারপর পার্শ্ববর্তী রাজ্যগুলোয় ছড়িয়ে পড়ে।

তিন যুদ্ধবাজ সেনাপতি ওদা নোবুনাগা, তোয়োতোমি হিদেয়োশি এবং তোকুগাওয়া ইএআসুর পারস্পরিক অম্লমধুর প্রচেষ্টার মধ্য দিয়ে। এই তিন সেনাপতি ক্রমে জাপানকে ঐক্যবদ্ধ করতে সমর্থ হন। ১৬১৫ খ্রিঃ ওসাকা অবরোধের তোকুগাওয়া ইয়েআসু বিজয় ঘোষণার মাধ্যমে তোকুগাওয়া শোগুনতন্ত্র প্রতিষ্ঠা করেন। এর মাধ্যমে জাপান প্রায় আড়াই শতাব্দীব্যাপী শান্তির যুগে প্রবেশ করে।

## তথ্যসূত্র

বিষয়শ্রেণী:জাপানের ইতিহাস
বিষয়শ্রেণী:এশিয়ার রাজ্য এবং জনগণ জড়িত উত্তরাধিকার যুদ্ধ
আরব গ্যাস পাইপ লাইন

**আরব গ্যাস নাইপ লাইন** হল মধ্যপাচ্য- এর একটি প্রাকৃতিক গ্যাস পাইপ লাইন। এটি মিশরে শুরু হয়েছে এবং শেষ হয়েছে সিরিয়া ও লেবাননে। পাাইপ লাইন টি মিশর, জর্ডন, সিরিয়া ও লেবাানোন দেশের মধ্যে বৃস্তিত।মিশরের এরিশ থেকে শুরু হয়ে জর্ডনের আকাদ , আম্মান হয়ে সিরিয়ার হোসসে পৌচ্ছায় এরপর এটি দুটি শাখায় বিভক্ত হয়ে একটি লিবাননের ট্রিপোলি পৌচ্ছায়। অন্যটি গেছে বানিয়াস। অদুর ভবিষ্যতে এই পাইপ লাইনটি কে তুরস্কোর কিলিস পর্জন্ত নিয়ে যাওয়ার জন্য চুক্তি রয়েছে। পাইপ লাইনটি রোমানিয়া ও সাইপাস এ নিয়ে যাওয়ার কথা চলছে।*আরব গ্যাস পাইপ লাইন* এর নির্মাণ করেছে ইজিএএস, ইএনপিপিআই, পিইটিআরওজিইটি, জিএএসসিও, এসপিসি। এই গ্যাস পাইপ লাইনের মোট দৈর্ঘ্য হল ।এই পাইপ লাইনের দ্বারা মিশরের থেকে প্রাকৃতিক গ্যাস অন্য দেশ গুলিতে সরবরাহ করা হয়। এই গ্যাস দ্বারা দেশগুলি তাদের তাপবিদ্যুৎ কেন্দ্রে বিদ্যুৎ উৎপাদন করে।

## এরিশ-আকাবাদ শাখা
এরিশ থেকে আকাবাদ অংশের পাইপ লাইন ৩ টি অংশে বিভক্ত।এর মধ্যে প্রথম অংশটি সবচেয়ে বড়।এই অংশের দৈর্ঘ্য ।এটি এরিশে শুরু হয়ে টাবা শহরে শেষ হয়েছে।এটি প্রধানত মটির উপরেই তৈরি করা হয়েছে।এই অংশের দুটি কম্পেশার স্টেশন হল এরিশ ও টাবা।এরিশ-আকাবাদ শাখার দ্বিতীয় অংশটি টাবা থেকে আকাবাদ পর্যন্ত বৃস্তিত।এই আংশের পাইপ লাইনটি লোহিত সাগর- এর নীচ দিয়ে আকাবাদ পর্যন্ত নিয়ে যাওয়া হয়েছে।এই অংশের পাইপ লাইনের মোট দৈর্ঘ্য হল ১৫ কিলোমিটার।তৃতীয় অংশের পাইপ লাইনটি আকাবাদ থেকে আকাবাদ তাপবিদ্যুৎ কেন্দ্র পর্যন্ত গেছে।এই পথের গ্যাস পাইপ লাইনের মোট দৈর্ঘ্য হল ১ কিলোমিটার।এরিশ থেকে আকাবাদ পাইপ লাইনের কাজ শেষ হয় ২০০৩ সালে এবং ওই বছরের পাইপ লাইনটির উদ্ভোদন হয়।এই গ্যাস পাইপ লাইনটি নির্মাণে খরচ হয়েছে ২২০ মিলিয়ন মার্কিন ডলার।এই পাইপ লাইনটি ৩৬ ইঞ্চির ব্যাস বিশিষ্ট।
## আকাবাদ-এল রিয়াদ শাখা
আকাবাদ- এল রিয়াদ শাখা হল *আরব গ্যাস পাইপ লাইন* এর দ্বিতীয় ভাগ।এই পথের পাইপ লাইনের মোট দৈর্ঘ্য হল ৩৯০ কিলোমিটার।গ্যাস পাইপ লাইনের এই অংশটি আকাবাদ থেকে আম্মান হয়ে এল রিয়াদ গেছে।এটি সিরিয়া বডার থেকে ২৪ কিলোমিটার দূরে এল রিয়াদে শেষ হয়েছে।এই গ্যাস পাইপ লাইনটির নির্মাণো মোট খরচ হয়েছে ৩০০ মিলিয়ন মার্কিন ডলার।পাইপ লাইনটি ২০০৯ সালে উদ্ভোদন করা হয়।
## এল রিয়াল - হোস শাখা

## হোমস - ট্রিপোলি শাখা

## এরিশ - এশকেলোন শাখা
দাপ্তরিক ভাবে এই শাখাটি ''আরব গ্যাস পাইপ লাইনের অংশ না হলেও এটি এরিশে আরব গ্যাস পাইপ লাইনের সঙ্গে যুক্ত।এই পাইপ লাইনটি এরিশ থেকে শুরু হয়ে ইজরাইল এর আশকেলোনে গেছে।পাইপ লাইনটি মোট ১০০ কিলোমিটার দীর্ঘ।এটি ভূমধ্যসাগর এর মাঝ দিয়ে নিয়ে যাওয়া হয়েছে।

## প্রস্তাবিত হোমস থেকে কিলিস শাখা

## তথ্যসূত্র

## বহিঃসংযোগ

বিষয়শ্রেণী:পাইপ লাইন
বিষয়শ্রেণী:আরব লিগের অর্থনীতি
বিষয়শ্রেণী:২০০৩-এ এশিয়ায় প্রতিষ্ঠিত
আশা দাশগুপ্ত

**আশা দাশগুপ্ত** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
আশা দাশগুপ্ত কুমিল্লায় জন্মগ্রহণ করেন। তার পিতার ছিলেন সাব-জজ। তার দিদির নাম মাখন দাশগুপ্ত।

## রাজনৈতিক জীবন
তিনি ঢাকার এক বিপ্লবী দলের সভ্য ছিলেন। তার এক আত্নীয় পুলিশ ইন্সপেক্টর ছিল। পিস্তল সরানোর ইচ্ছায় দুই বোন এক গোছা চাবি নিয়ে ঐবাড়ি যায়। মাখন ইন্সপেক্টরের স্ত্রীকে নিয়ে বেড়াতে যায়। আশা কাপড় সেলায়ের অজুহাতে বাড়িতে থেকে যায়। সেই আত্নীয়ের বাড়ি থেকে দুই বোন পিস্তল চুরি করে এবং তাদের নেতার কাছে দেন। কিন্তু তারা গ্রেপ্তার হন নি।

## তথ্যসূত্র

বিষয়শ্রেণী:রাজনীতিতে বাংলাদেশী নারী
বিষয়শ্রেণী:কুমিল্লা জেলার ব্যক্তি
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:অনুশীলন সমিতি
বিষয়শ্রেণী:বাঙালি বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
কাতার–সংযুক্ত আরব আমিরাত সম্পর্ক

**কাতার–সংযুক্ত আরব আমিরাত সম্পর্ক** হল কাতার এবং সংযুক্ত আরব আমিরাতের (ইউএই) মধ্যকার দ্বিপাক্ষিক সম্পর্ক। দোহায় ইউএই'র একটি দূতাবাস রয়েছে; ওদিকে এবং দুবাইয়ে রয়েছে কাতারের কনস্যুলেট আর আবু ধাবিতে রয়েছে মূল দূতাবাস।

উভয় দেশেরই সামুদ্রিক সীমানা রয়েছে এবং উভয়েই পারস্য উপসাগরীয় অঞ্চলের অংশ। দুই দেশই জিসিসির সদস্য।

## কূটনৈতিক সম্পর্ক
১৯৯৫ সালে হামাদ বিন খলিফা আল থানি পিতাকে পদচ্যূত করার পর কাতারের আমির হিসেবে আসীন হন। তখন ইউএই পদচ্যূত খলিফা বিন হামাদ আল থানের জন্য আবুধাবির একটি মানসিক হাসপাতালের কোয়ার্টারের ব্যবস্থা করে দেয়। তখন কাতার নতুন আমিরের বিরুদ্ধে ষড়যন্ত্র করার অভিযোগ করে, ইউএই'র সাথে সাথে সৌদি আরব এবং বাহরাইনকেও। অভিযুক্ত রাষ্ট্রগুলো এ সকল অভিযোগ অস্বীকার করে। এই ঘটনার পরিপ্রেক্ষিতে পরের দুই বছর ধরে অনেককেই গ্রেপ্তার করা হয়। ১৯৯৬ সালের ফেব্রুয়ারি মাসে ্কাতার আমিরি গার্ড নিযুক্ত করা হয়।

২০১৪ সালের মার্চ মাসে ইউএই, সৌদি আরব ও বাহরাইনের সাথে একত্রে কাতার থেকে তার রাষ্ট্রদূত প্রত্যাহার করে নেয়। প্রত্যাহারের কারণ হিসেবে বলা হয় এইসকল দেশের অভ্যন্তরীণ রাজনৈতিক বিষয়ে কাতারের হস্তক্ষেপ না করার চুক্তির নিয়ম রক্ষা না করা। এ ঘটনার মূল কারণ ছিল মিশরে সামরিক বাহিনী ও আবদেল ফাত্তাহ আল-সিসির নেতৃত্বে রাজনৈতিক বিপ্লবের প্রতি ইউএই'র সমর্থন, যা কাতারের সমর্থনকে ঠেলে দেয় মুসলিম ব্রাদারহু্ডের দিকে। ইউএই মুসলিম ব্রাদারহুডের বিষয়টিকে অভ্যন্তরীণ নিরাপত্তাজনিত ব্যাপার বলে মনে করত, কারণ আবুধাবির স্টেট সিকিউরিটি কোর্টে রাষ্ট্রের ক্ষমতাবদলের অভিযোগে মুসলিম ব্রাদারহুডের এক কর্মীকে কঠিন শাস্তি দেয়। ২০১৪ সালের এপ্রিল মাসে দুবাই পুলিশ বাহিনীর প্রধান দাহি খলফান বলেন, “তথাকথিত ‘মুসলিম’ ব্রাদারহুডের নিরাপদ স্বর্গ হয়ে ওঠা কাতারের পক্ষে মোটেও উচিত কাজ হবে না।” তিনি আরো বলেন যে ইউএই'র উচিত হবে কাতারকে রিক্লেইম করা।

কাতার সরকার মিশরের মুসলিম ব্রাদারহুডকে অনবরত সমর্থন দিয়ে যায়। কাতারের আমির তামিম বিন হামাদ আল থানি, আল সিসির নির্বাচনের নিন্দা করে বলেন, ২০১৪ সালের জুনের সেই রাষ্ট্রপতি হওয়া ছিল সামরিক অভ্যূত্থানের মধ্য দিয়ে। রাষ্ট্রদূতেরা জুনমাসে তাদের নিজস্ব পদে ফিরে যায়।

২০১৪ সালের সেপ্টেম্বরের একটি রিপোর্ট অনুযায়ী জানা যায় যে আমিরাত সরকার ৩ মিলিয়ন মার্কিন ডলার বিনিয়োগ করেছে কাতারের বিরুদ্ধে প্রচারণার জন্য, প্রাথমিকভাবে মুসলিম ব্রাদারহুডের প্রতি কাতারের সমর্থনের বিরুদ্ধে। এই প্রচারণার লক্ষ্য ছিল কাতার যে ইসলামিক দলগুলোকে অর্থ দেয়, তার বিরুদ্ধে মার্কিন সাংবাদিকদের দিয়ে সমালোচনামূলক নিবন্ধ লেখানো। ইউএই'র বিরুদ্ধে সংবাদ লেখানোর জন্য কাতার প্রভার বিস্তার করেছে বলেও জানা যায়।

সাংবাদিক ব্রায়ান হুইটটেকার বলেন ইউএই গ্লোবাল নেটওয়ার্ক ফর রাইটস অ্যান্ড ডেভেলপমেন্ট নামক এনজিওকে রাজনৈতিক খেলনা হিসেবে ব্যবহার করেছে। হুইটটেকার আরো বলেন যে সংস্থাটি ইউএই'র প্রতি একচোখা আচরণ করে ২০১৪ সালের মানবাধিকার সারিতে ইউএইকে ১৪ এবং কাতারকে ৯৭তম স্থান দেয়। এই সংস্থাটিই কাতার আয়োজিত ২০২২ ফিফা বিশ্বকাপের বিরুদ্ধে বাঁধা দিচ্ছে বলেও দাবি করা হয়। সংস্থাটির দুই কর্মী কাতার কর্তৃপক্ষ কর্তৃক গ্রেপ্তার হয়, যখন তারা প্রবাসী শ্রমিকদের জীবনযাত্রার মান নিয়ে তদন্ত করছিল

### কূটনৈতিক সফর
২০০৮ সালে সংযুক্ত আরব আমিরাতের রাষ্ট্রপতি শেখ খলিফা বিন জায়েদ আল নাহিয়ান দোহায় সফর করেন। সেখানে তিনি কাতারের আমির শেখ হামাদ বিন খলিফা আল থানির সাথে সাক্ষাৎ করেন। দুই নেতা একত্রে বিনিয়োগসম্পর্কিত তহবিল গঠন করেন।

## তথ্যসূত্র


বিষয়শ্রেণী:কাতারের দ্বিপাক্ষিক সম্পর্ক
বিষয়শ্রেণী:সংযুক্ত আরব আমিরাতের দ্বিপাক্ষিক সম্পর্ক
নেপালের সংরক্ষিত অঞ্চল

**নেপালের সংরক্ষিত অঞ্চলসমূহ** () সাধারণত নেপালের তরাই অঞ্চলে অবস্থিত। উল্লেখ্য ১৯৮৮ থেকে ২০০৮ সালের ভেতরে ৯টি রামসার এলাকা ঘোষণা করা হয়।

## জাতীয় উদ্যানসমূহ

* চিতবন রাষ্ট্রীয় নিকুঞ্জ – 
* সগরমাথা রাষ্ট্রীয় নিকুঞ্জ – 
* লাঙটাঙ রাষ্ট্রীয় নিকুঞ্জ – 
* রারা রাষ্ট্রীয় নিকুঞ্জ – 
* খপ্টড রাষ্ট্রীয় নিকুঞ্জ – 
* শে ফোকসুন্ডো রাষ্ট্রীয় নিকুঞ্জ – 
* বর্দিয়া রাষ্ট্রীয় নিকুঞ্জ – 
* মকালু বরুন রাষ্ট্রীয় নিকুঞ্জ – 
* শুক্লাফাঁটা জাতীয় উদ্যান – 
* শিবপুরী নাগার্জুন রাষ্ট্রীয় নিকুঞ্জ – 
* পর্সা জাতীয় উদ্যান – 
* বাঁকে রাষ্ট্রীয় নিকুঞ্জ – 

## বন্যপ্রাণ অভয়ারণ্যসমূহ
* কোশি তপু বন্যপ্রাণী সংরক্ষণাগার – 

## সংরক্ষিত অঞ্চলসমূহ
* অন্নপূর্ণা সংরক্ষিত এলাকা – 
* কাঞ্চনজঙ্ঘা সংরক্ষণ এলাকা – 
* Manaslu Conservation Area – 
* Blackbuck Conservation Area – 
* Api Nampa Conservation Area – 
* গৌরীশঙ্কর সংরক্ষিত অঞ্চল – 

## শিকার সংরক্ষিত এলাকা
* Dhorpatan Hunting Reserve – 

## রামসার এলাকাসমূহ
নিম্নলিখিত রামসার এলাকাসমূহ ১৯৮৮ এবং ২০০৮ সালের মধ্যে ঘোষণা করা হয়:
* Bishazari Tal – 
* Ghodaghodi Tal – 
* গোকিও হ্রদ কমপ্লেক্স – 
* গোসাইকুন্ড – 
* জগদীশপুর জলাধার – 
* কোশি তপু বন্যপ্রাণী সংরক্ষণাগার – 
* Mai Pokhari – 
* ফোক্সুন্ডো হ্রদ – 
* রারা হ্রদ – 
* Lake Cluster of Pokhara Valley – 

## তথ্যসূত্র

## বহিঃসংযোগ
* Department of National Parks and Wildlife Conservation, Nepal
* VisitNepal.com: ''Nepal National Parks Information''


বিষয়শ্রেণী:নেপালের ভূগোল
বিষয়শ্রেণী:নেপালের সাংস্কৃতিক ঐতিহ্য
ফিলিপাইন–সিঙ্গাপুর সম্পর্ক

**ফিলিপাইন–সিঙ্গাপুর সম্পর্ক** হল ফিলিপাইন ও সিঙ্গাপুরের মধ্যকার দ্বিপাক্ষিক সম্পর্ক। সিঙ্গাপুরে ফিলিপাইনের একটি দূতাবাস রয়েছে, এবং একইভাবে সিঙ্গাপুরেরও ফিলিপাইনের ম্যানিলাতে একটি দূতাবাস রয়েছে। ১৬ই মে, ১৯৬৯ সালে সিঙ্গাপুরে ফিলিপাইনের কনস্যুলেট-জেনারেল দূতাবাসে উন্নীত হওয়ার মাধ্যমে এ দুই দেশের মধ্যে পূর্ণ কূটনৈতিক সম্পর্ক আরম্ভ হয়।

## সম্পর্ক
ফিলিপাইন-সিঙ্গাপুর বিজনেস কাউন্সিল নামের একটি প্রতিষ্ঠান এ দুই দেশের মধ্যে বাণিজ্যিক সহযোগিতা গড়ে তোলার জন্য কাজ করছে। ১৩ই অক্টোবর, ১৯৯৪ সালে সিঙ্গাপুরে সংস্থাটি যাত্রা শুরু করে। ফিলিপাইনের রাষ্ট্রপতি ফিডেল পঞ্চম রামোস এবং সিঙ্গাপুরের প্রধানমন্ত্রী গো চক টংয়ের উপস্থিতিতে এ সংস্থাটির উদ্বোধন হয়।

অর্থনৈতিক সম্পর্ক ছাড়াও, এ দুই দেশ পর্যটন ব্যবস্থার মানোন্নয়ন এবং নিরাপত্তাবিষয়ক সম্পর্কের ব্যাপারে চেষ্টা করছে। ১৯৮৬ সালের আগস্ট মাসে ফিলিপাইনের রাষ্ট্রপতি কোরাজন অ্যাকুইনো জাকার্তা ও সিঙ্গাপুরে সফর করেন। এ সফরের মাধ্যমে তিনি 'দেশের রাষ্ট্রপতি প্রথম সফরে ওয়াশিংটন যাবে' - এ প্রথা ভেঙে ফেলেন। সিঙ্গাপুরের প্রধানমন্ত্রী লি কুয়ান ইউ, ইন্দোনেশিয়ার রাষ্ট্রপতি সুহার্তোর সাথে অ্যাকুইনোকে তার দেশের সমাজতন্ত্রী বিদ্রোহীদের সাথে সমঝোতা না করার, এবং সেইসাথে যুক্তরাষ্ট্রের সাথে সম্পর্ক জোরদার করার পরামর্শ দেন। ফিলিপাইনের রাষ্ট্রপতি গ্লোরিয়া ম্যাকাপাগাল-অ্যারোইয়ো ২০০৭ সালে সিঙ্গাপুরে রাষ্ট্রীয় সফরে গিয়ে দুই দেশের মধ্যকার পর্যটন ব্যবস্থা উন্নয়নের উদ্দেশ্যে আকাশপথে ভ্রমণের নীতির উদারিকরণ কামনা করেন। তিনি সিঙ্গাপুরের প্রধানমন্ত্রী লি সিয়েন লংয়ের সাথে স্ট্যাটাস অব ফোর্সেস এগ্রিমেন্ট (সোওএফএ) এর অবস্থা বিষয়ে আলোচনা করেন। এ সম্মতিপত্রটি ছিল জঙ্গিবাদ এবং বহুজাতিক অপরাধের বিরুদ্ধে।

১৯৯৫ সালে ফ্লোর কনটেমপ্ল্যাসিয়নের ফাঁসি হবার পর সিঙ্গাপুরের প্রধানমন্ত্রীর একটি নির্ধারিত সফর "যথাযথ সময়ের আগ পর্যন্ত" স্থগিত হয়ে যায়। ২৫ বছরেরও বেশি সময় ধরে এ দুটি আসিয়ানভুক্ত দেশের মধ্যে এ ঘটনাকে কেন্দ্র করে শীতল সম্পর্ক অব্যাহত থাকে। দুই দেশের পারস্পরিক অর্থনৈতিক সম্পর্কও বাধাগ্রস্ত হচ্ছিল। ফিলিপাইনে সিঙ্গাপুরের বিনিয়োগ ৬৫ মিলিয়ন ১৯৯৪ সাল থেকে মার্কিন ডলার থেকে ১৯৯৫ সালে ৩.৭ মিলিয়ন ডলারে নেমে আসে। এর পরেও একই বছরের জানুয়ারি মাসে দুই দেশের মধ্যে পূর্ণ কূটনৈতিক সম্পর্ক আবার ফিরে আসে। ১৯৯৮ সালের ডিসেম্বরে এ দুই দেশ হ্যানয়ে অনুষ্ঠিত আসিয়ান সামিটে ফিলিপাইন-সিঙ্গাপুর অ্যাকশন নামক দ্বিপাক্ষিক বাণিজ্যচুক্তি স্বাক্ষর করে।

270px|right|thumb|অর্চার্ড রোডে লাকি প্লাজা মল। এখানেই সিঙ্গাপুরে কর্মরত ফিলিপাইনের কর্মকর্তাদের মধ্যে পণ্যসামগ্রি বণ্টন করে দেওয়া হয়।
২০১৩ সালে সিঙ্গাপুর ফিলিপাইনের চতুর্থস্থানীয় বাণিজ্যসহযোগি হয়ে ওঠে। দুই দেশের মধ্যকার দ্বিপাক্ষিক বাণিজ্যের পরিমাণ তখন গিয়ে দাঁড়ায় ৮.২২ ডলারে। এটি ষষ্ঠ শীর্ষস্থানীয় পর্যটক উৎস, প্রতিবছর ১৭৫,০০০ এরও বেশি মানুষ এখানে ভ্রমণ করতে আসে। সিঙ্গাপুরে ফিলিপাইনের প্রায় ১৮০,০০০ জনসংখ্যার সম্প্রদায় বসবাস করে চলেছে।

## সম্মতি
২০০৭ সালে ফিলিপাইন ও সিঙ্গাপুর একটি সমঝোতা স্মারক স্বাক্ষর করেন। এ স্মারকের উদ্দেশ্য ছিল গণমাধ্যমসংক্রান্ত নীতি ও তথ্য বিনিময়ে সহযোগিতা বিস্তার করা। ২০০৮ সালে ফিলিপাইন সরকার লুজনের কিছু ফার্মে ইবোলা রেস্টনের কারণে স্বেচ্ছায় সিঙ্গাপুরে ৫০,০০০ টন শূকরের মাংস পাঠানো বন্ধ করে। এটি ফিলিপাইনের প্রথম শূকর রপ্তানির ঘটনা হতে যাচ্ছিল।

## তথ্যসূত্র

বিষয়শ্রেণী:ফিলিপাইন–সিঙ্গাপুর সম্পর্ক
বিষয়শ্রেণী:ফিলিপাইনের দ্বিপাক্ষিক সম্পর্ক‎
বিষয়শ্রেণী:সিঙ্গাপুরের দ্বিপাক্ষিক সম্পর্ক
ইসরায়েল–নাইজেরিয়া সম্পর্ক

**ইসরায়েল–নাইজেরিয়া সম্পর্ক** হল ইসরায়েল ও নাইজেরিয়ার মধ্যকার দ্বিপাক্ষিক সম্পর্ক। দ্বিপাক্ষিক সম্পর্কের মধ্যেন রয়েছে কূটনৈতিক, সাংস্কৃতিক এবং অর্থনৈতিক সম্পর্ক। ইসরায়েলে নিযুক্ত নাইজেরিয় রাষ্ট্রদূত হলেন ডেভিড ওলাদিপো ওবাসা।

## ইতিহাস
[থাম্ব|ইসরায়েলের বাণিজ্য ও শিল্পমন্ত্রী [পিনহাস সাপির এবং নাইজেরিয়ার বাণিজ্য মন্ত্রী জেইউ নুয়োডো, ১৯৫৯।]]
ইসরায়েল ও নাইজেরিয়া ১৯৬০ সালে কূটনৈতিক সম্পর্ক স্থাপন করে।

১৯৬০ এবং ১৯৭০ সালের প্রথম দিকে নাইজেরিয়াসহ উপ-সাহারার কিছু রাষ্ট্রের উন্নতির জন্য ইসরায়েল উল্লেখযোগ্য ভূমিকা পালন করে। কৃষি, শিক্ষা, ঔষধ এবং প্রযুক্তিগত প্রশিক্ষণ বিষয়ে উন্নতি ও আধুনিকায়নের জন্য কয়েকশ ইসরায়েলি বিশেষজ্ঞ ও স্বেচ্ছাসেবক, কৃষক, শিক্ষাবিদ, শিক্ষার্থী, চিকিৎসক, সমাজসেবক এবং প্রকৌশলীদের পাঠানো হয় এই অঞ্চলে। যাদের পাঠানো হয়, তারা সবাই ইসরায়েলে প্রশিক্ষণ নিয়েছিলেন।

১৯৭৩ সালের ইয়ম কিপ্পুর যুদ্ধের পর নাইজেরিয়া ইসরায়েলের সাথে কূটনৈতিক সম্পর্ক ছিন্ন করেছিল। ১৯৯২ সালের সেপ্টেম্বর মাসে সম্পর্ক পুনঃস্থাপিত হয়। ১৯৯৩ সালের এপ্রিল মাস থেকে ইসরায়েল নাইজেরিয়ার আবুজায় দূতাবাস পরিচালনা করে আসছে। একইসাথে নাইজেরিয়াও ইসরায়েলের তেল আবিবে একটি দূতাবাস পরিচালনা করে আসছে। পঞ্চাশটিরও বেশি ইসরায়েলি কোম্পানি নাইজেরিয়াতে নির্মাণ, অবকাঠামো তৈরি, অত্যাধুনিক প্রযুক্তি, যোগাযোগ, তথ্য-প্রযুক্তি এবং কৃষি ও পানি ব্যবস্থাপনা বিষয়ে কর্মসূচী পরিচালনা করছে। পর্যায়ক্রমে ইসরায়েলে ৫,০০০টিরও বেশি নাইজেরিয় কোম্পানি কাজ করে চলেছে। ইসরায়েলি এক্সপোর্ট অ্যান্ড কোঅপারেশন ইনস্টিটিউট, দ্য নাইজেরিয়ান-ইসরায়েলি চেম্বার অব কমার্স (এনআইসিসি) এবং দ্য ইসরায়েল-আফ্রিকা চেম্বার অব কমার্স প্রভৃতি প্রতিষ্ঠান ব্যবসা ও বাণিজ্যের পরিবর্ধন করে চলেছে।

২০০৬ সালে আবুজাতে একটি নাইজেরিয়-ইসরায়েলি ফোরামের উদ্বোধন হয়। ঐ বছরেই দুইদেশেরই পররাষ্ট্রবিষয়ক মন্ত্রীবর্গ একটি সমঝোতা স্মারক স্বাক্ষর করে। স্মারক অনুযায়ী ইসরায়েল ও নাইজেরিয়া দ্বিপাক্ষিক সম্পর্ক এবং অন্যান্য দুইদেশের স্বার্থসংশ্লিষ্ট আঞ্চলিক ও আন্তর্জাতিক বিষয়ে আলোচনা করতে সম্মত হয়। ২০০৬ সালের নভেম্বর মাসে জেরুজালেমে প্রথম দফা আলোচনা অনুষ্ঠিত হয়।

২০১৩ সালে রাষ্ট্রপতি গুডলাক জোনাথন প্রথম নাইজেরিয় রাষ্ট্রপতি হিসেবে ইসরায়েল সফর করেন। তিনি সেখানকার পবিত্রস্থানে যান, এবং সেইসাথে দ্বিপাক্ষিক আকাশপথে গমনাগমন বিষয়ে প্রধানমন্ত্রী বেঞ্জামিন নেতানিয়াহুর সাথে মিলিতভাবে চুক্তিস্বাক্ষর করেন।

ইসরায়েলে নিযুক্ত নাইজেরিয় রাষ্ট্রদূত সোহেল বোনেহ বলেন, ইসরায়েলি নির্মাণপ্রতিষ্ঠান নাইজেরিয়ার একটি পরিচিত শব্দ।

২০১৪ সালের জুনমাসে ইসরায়েলি কিশোর অপহরণের পর তাকে মৃত অবস্থায় খুঁজে পাওয়ার আগে নাইজেরিয়ার রাষ্ট্রপতি গুডলাক জোনাথন ইসরায়েলের নেতানিয়াহুকে লেখেন:
"...আমি আপনাকে নিশ্চিত করছি যে আমরা আপনার সাথে সমব্যথী, কারণ আমরা বিশ্বাস করি যেকোন রাষ্ট্র বা জাতির বিরুদ্ধে সংঘটিত জঙ্গিবাদ প্রকৃতপক্ষে আমার সাধারণ মানবতারই বিরুদ্ধতা। আমরা দ্ব্যর্থহীনভাবে এই কাপুরুষোচিত কাজের নিন্দাজ্ঞাপন করছি এবং অতিদ্রুত অপহরণকারীদের কাছ থেকে শিশুটির নিঃশর্ত মুক্তি কামনা করি।


## আরো দেখুন
* নাইজেরিয়ার ইহুদিদের ইতিহাস
* ইসরায়েলের আন্তর্জাতিক স্বীকৃতি

## তথ্যসূত্র

## বহিঃসংযোগ
* আবুজাতে ইসরায়েলের দূতাবাস
* তেল আবিবে নাইজেরিয়ার দূতাবাস


বিষয়শ্রেণী:ইসরায়েলের দ্বিপাক্ষিক সম্পর্ক
বিষয়শ্রেণী:নাইজেরিয়ার দ্বিপাক্ষিক সম্পর্ক
বাইকজের সম্রাট অঞ্জো

**অঞ্জো**(অজানা-২৮ খ্রিষ্টাব্দ, রাজত্বকাল ১৮ খ্রৃষ্টপূর্ব থেকে ২৮ খ্রিষ্টাব্দ পর্যন্ত) ছিলেন **বাইকজের** প্রতিষ্ঠাতা সম্রাট যেটি ছিল কোরিয়ার তিনটি রাজ্যের একটি।  *সামগুক সাগি* (삼국사기,三國史記), এর অনুযায়ী তিনি ছিলেন বাইজাকের সকল রাজাদের মধ্যে সবার সেরা।  
## প্রারম্ভিক জীবন
তিনি ছিলেন *রাজা ডংমায়ং* এর তৃতীয় ছেলে, যিনি কোরিয়ার উত্তরদিকের রাজ্য গগইয়ারু এর প্রতিষ্ঠাতা। অঞ্জো ছিলেন গগইয়ারু এর দ্বিতীয় রাজা ইউরি এর ছোট সৎ ভাই এবং তার দ্বিতীয় ভাই বিরু যিনি একটি ছোট প্রদেশ মিকহোহুল প্রতিষ্ঠা করে ছিলেন। 

## বাইকজ এর প্রতিষ্ঠা এবং বিস্তার
ডংমায়ং এর ছেলে ছিল তিনজনঃ ইউরি, বিরু এবং অঞ্জো।যখন ইউরি এর জন্ম হয় ডংমায়ং এর আগের স্ত্রী এর কাছে ডংবুয়েতে, তারা গগইয়ারুতে আসে এবং সিংহাসনের উত্তরাধিকারী হয়। বিরু এবং অঞ্জো দক্ষিণদিকে চলে যান নিজেদের সম্রাজ্য প্রতিষ্ঠা করতে। *সামগুক ইউসা* অনুযায়ী, বিরু মিকহোহুল এ নিজের রাজ্য প্রতিষ্ঠা করেন, কিন্তু তা বেশিদিন টিকেনি। বিরুর লোকেরা বিরুর মৃত্যুর পর শিপজিতে যোগদান করে এবং অঞ্জো বাইকজ নামে নামকরণ করেন। এরপর বাইকজ এর রাজধানী হাবুক উইরিসেওং থেকে সরিয়ে দক্ষিণ দিকে নেয়া হয় কারণ উত্তরে মালগাল ছিল এবং পূর্বে নাংনাং রাজ্যসমূহ অবস্থিত ছিল। দুটি রাজধানী মিলিয়েই কোরিয়ার বর্তমান রাজধানী সিওল হয়েছে। ৩ খ্রিষ্টাব্দ এবং ৮ খ্রিষ্টাব্দ এ মালগাল উপজাতি উত্তরদিক থেকে দু’বার আক্রমণ করে, অঞ্জো সরাসরি নেতৃত্ব দেন তার সৈন্যদের এবং আক্রমণকারীদের বিরুদ্ধে জয় ছিনিয়ে আনেন। ৫ খ্রিষ্টাব্দতে অঞ্জো তার রাজধানী দক্ষিণে আরো রক্ষণণীয় জায়গায় নিয়ে যান হান নদীর কাছে, এবং নামকরণ করেন হানম ওয়াইরিসিয়ং নামে এবং মৈত্রী রাজ্য মাহান এর রাজার নিকট একজন দূত পাঠান সাম্প্রতিক অবস্থা বর্ণনা করে।    
ইতোমধ্যে অঞ্জো নকশা আঁকেন মাহান এবং জিহান রাজ্য একত্রীকরণের। ৭ খ্রিষ্টাব্দ এর মধ্যে তিনি তার সৈন্য প্রস্তুত করতে থাকেন যুদ্ধের জন্য এবং অবশেষে ৮ খ্রিষ্টাব্দতে আক্রমণ করেন। ৮ খ্রিষ্টাব্দতে তিনি গোপনে তার সৈন্য সীমানায় নিয়ে যান, কৌশলে দুর্গগুলো দখল করতে এগিয়ে যান। শিগ্রই তিনি মাহানের সমস্ত দুর্গ দখল করে ফেলেন দুটি ব্যতীত। বাকি দুই দুর্গের লোকেরা অঞ্জো এর নিকট আত্নসমর্পণ করে এবং তাদের কৃপা করা হয়। কিন্তু মাহানের রাজা আত্নহত্যা করেন এবং অঞ্জো এর জন্য একটি চিঠি রেখে যান, যেখানে তিনি অঞ্জোকে অনুরোধ করেন মাহানের লোকদের দয়া এবং করুণা দ্বারা গ্রহণ করতে। অঞ্জো মাহানের রাজার শেষ ইচ্ছার প্রতি সম্মান জানিয়ে তা গ্রহণ করেন।     
বাইকজ ব্যাপকভাবে বিস্তার হতে লাগল এবং প্রতিবছর বেশ কয়েকটি দুর্গ নির্মাণ করা হয়। আট বছর পর্যন্ত সুখে-শান্তিতে বসবাস করেছিল বাইকজবাসীরা যতক্ষণ  ১৬ খ্রিষ্টাব্দতে মাহানের প্রাক্তন জেনারেল একটি বিপ্লব ঘটান। অঞ্জো সরাসরি তার পাঁচ সহস্রাধিক সৈন্যদিয়ে বিপ্লব দমন করেন। এরপরই মালগাল উপজাতি ২২ খ্রিষ্টাব্দ এর দিকে আবার আক্রমণ করে, কিন্তু পুনরায় অঞ্জো এবং তার সেনাবাহিনীর কাছে পরাজিত হয়।

## মৃত্যু এবং উত্তরাধিকার
অঞ্জো ২৮ খ্রিষ্টাব্দে স্বাভাবিকভাবে মৃত্যুবরণ করেন তার রাজত্বের ৪৬ বছরে। এরপর অঞ্জো এর বড় ছেলে দারু উত্তরাধিকার লাভ করেন। অঞ্জো শক্তিশালী রাজবংশের জন্য যে ভিত্তিস্থাপণ করে গিয়েছিলেন সেটি প্রায় ৬৭৮ বছর ধরে এবং ৩১ শাসকের শাসনের মধ্যে টিকে ছিল।

## তথ্যসূত্র

বিষয়শ্রেণী:খ্রিস্টপূর্ব ১ম শতাব্দীতে জন্ম
বিষয়শ্রেণী:২৮-এ মৃত্যু
বিষয়শ্রেণী:বাইকজের রাজশাসক
বিষয়শ্রেণী:১ম শতাব্দীর এশিয়ার রাজা
বিষয়শ্রেণী:১ম শতাব্দীর কোরীয় ব্যক্তি
বিষয়শ্রেণী:খ্রিস্টপূর্ব ১ম শতাব্দীর কোরীয় ব্যক্তি
আশালতা সেন

**আশালতা সেন** (৫ ফেব্রুয়ারি ১৮৯৪ - ১৩ ফেব্রুয়ারি ১৯৮৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব, সক্রিয় কর্মী, কবি ও সমাজসেবক এবং অগ্নিযুগের নারী বিপ্লবী।

## জন্ম ও পরিবার
আশালতা সেন ১৮৯৪ সালে নোয়াখালী এক উকিল পরিবারে জন্মগ্রহণ করেন। কিন্তু তার পৈতৃক নিবাস ছিল বিক্রমপুর এর বিদগাঁও গ্রামে। । তার পিতার নাম বগলামোহন দাশগুপ্ত ও মাতার নাম মানদাসুন্দরী দাশগুপ্ত। পিতা ছিলেন নোয়াখালী জজ কোর্টের আইনজীবী। ছোটবেলা থেকে কবিতা লেখার অভ্যাস ছিলো।

## রাজনৈতিক জীবন
আশালতা সেন বাল্যকাল থেকেই সাহিত্যানুরাগী ছিলেন। ১৯০৪ সালে মাত্র দশ বছর বয়সে বঙ্গভঙ্গের বিরুদ্ধে মাসিক পত্রিকা *অন্তঃপুর* প্রকাশিত করেন এবং তার জাতীয়তাবাদী কবিতা সুধীসমাজের কাছে দৃষ্টি আকর্ষণ করে। তার মাতামহী নবশশী দেবীর উৎসাহ ও অনুপ্রেরণায় আশালতা সেন রাজনৈতিক অঙ্গনে প্রবেশ করেন এবং ১৯০৫ খ্রিস্টাব্দে স্বদেশী প্রচারে উদ্যোগী হন। ১৯২১ সালের অযোগ আন্দোলনের সময় মহাত্মা গান্ধীর আদর্শ তাকে বিশেষ ভাবে অনুপ্রাণিত করে। তিনি তখন কর্মক্ষেত্রে ঝাপিয়ে পড়েন। ঢাকা গেণ্ডারিয়ায় তার শ্বশুরমহাশয়ের সহায়তায় নিজেদের বাড়ীতে মহিলাদের জন্য ‘শিক্ষাশ্রম' নামে একটি বয়নাগার তিনি স্থাপন করেন।

১৯২২ সালে ঢাকা জেলার মহিলা প্রতিনিধিরূপে তিনি ডেলিগেট হয়ে যোগদান করেন গয়া কংগ্রেসে। সেই অবধি কংগ্রেসের সঙ্গে তিনি অচ্ছেদ্য বন্ধনে আবদ্ধ হন। মহিলাদের মধ্যে দেশাত্মবোধ জাগ্রত করা এবং গান্ধীজীর বাণী প্রচার করার উদ্দেশ্যে ১৯২৪ সালে তিনি সরমা গুপ্তা ও সরযূ গুপ্তার সহযোগিতায় ‘গেণ্ডারিয়া মহিলা সমিতি' সংগঠন করেন। সমিতির মহিলাগণ নিজেরাই খদ্দরের বোঝ! কাঁধে নিয়ে অনেক দূরে দূরে চলে যেতেন এবং ঘরে ঘরে গিয়ে খদ্দর বিক্রি ও প্রচার কাজ করতেন। ১৯২৫ সালে আশালতা সেন নিখিল ভারত কাটুনী সংঘের (A.I.S.A.) সদস্য হন এবং ব্যাপকভাবে খদ্দর-প্রচারে ব্রতী হন।।

## মৃত্যু
তিনি ১৯৮৬ সালের ১৩ ফেব্রুয়ারি দিল্লিতে তার পুত্রের বাসভবনে মৃত্যুবরণ করেন।

## তথ্যসূত্র

বিষয়শ্রেণী:১৮৯৪-এ জন্ম
বিষয়শ্রেণী:পূর্ববঙ্গে জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:পূর্ববঙ্গের ব্রিটিশ উপনিবেশবাদ বিরোধী বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:নোয়াখালী জেলার ব্যক্তি
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ ভারত
বিষয়শ্রেণী:বাঙালি লেখক
বিষয়শ্রেণী:পশ্চিমবঙ্গ বিধানসভার সদস্য ১৯৪৭-১৯৫১
বিষয়শ্রেণী:বঙ্গীয় আইনসভার সদস্য ১৯৪৬-১৯৪৭
বিরাটনগর, নেপাল

**বিরাটনগর** হল নেপাল- এর দ্বিতীয় বৃহত্তম সাবমেট্রোপলিটোন শহর এবং চতুর্থ বৃহত শহর।শহরটি নেপালের পূর্ব ভাগে অবস্থিত।এই শহরের মোট আয়তন হল ২২.৫৮ বর্গ মাইল বা ৫৮.৬৬ বর্গ কিলোমিটার ।বিরাটনগর শহরটি ভারত ও নেপালের সীমান্ত রেখার খুব কাছে অবস্থিত।এটি নেপালের পূর্বাংশের কেন্দ্রীয় অংশ।এটি কোশি জোন- এর মধ্যে অবস্থিত।বিরাটনগর শহরটি মোরাং জেলার সদর দপ্তর।শহরটি নেপালের বাণিজ্যিক রাজধানী হিসাবে পরিচিত।এছাড়া শহরটি দেশের পর্যটনেও  উল্লেখযোগ্য ভূমিকা রাখে।এটি ভারত ও নেপালের যোগাযোগের কেন্দ্রবিন্দু হিসাবে কাজ করে।

## ভূগোল
বিরাটনগর শহরটি হিমালয় পর্বত এর পাদদেশে  নেপালের তরাই ভূমিতে অবস্থিত।এটি সমুদ্র সমতল থেকে ৮০ মিটার উচ্চতায় অবস্থিত।শহরটি ২৬.২৮ উত্তর ও ৮৭.১৬ পূর্বে অবস্থিত।বিরাটনগর শহরটি দেশের রাজধানী কাটমান্ডু থেকে সড়ক পথে ৫০০ কিলোমিটার দূরে অবস্থিত।ভারতের সীমান্ত থেকে ৭ কিলোমিটার দূরে অবস্থিত।শহরটির কাছেই বন্য অরণ্য অঞ্চল রয়েছে।
## জনসংখ্যা
২০১১ সালের জনগননায় শহরটির মোট জনসংখ্যা হয়েছে ২,০১,১২৫ জন।এই জনসংখ্যার হিসাবে বিরাটনগর শহরটি নেপাল- এর চতুর্থ বৃহত শহর (প্রথম কাটমন্ডু -৯,৭৫,৪৫৩, দ্বিতীয় হল পোকরান - ২,৫৫,৪৬৫  , তৃতীয় হল পাটন- ২,২০,০৪২)।এই শহরটি আয়তনের হিসাবে আবার দ্বিতীয় বৃহত্ত।বিরাটনগর শহরের জনসংখ্যার বেশির ভাগ মানুষ হিন্দু ধর্মালম্বি।এছাড়াও এই শহরের মুসলিম, খ্রিস্টান, জৈন ও বৌদ্ধ ধর্মের কিছু মানুষ বাস করে।শহরটির জনসংখ্যা দ্রুত হারে বৃদ্ধি পাচ্ছে।
## ইতিহাস
বিরাটনগর শহরের পুরোন নাম ছিল *গোগরাহা বাজার* ।১৯১৪ সালে কোলোনেল জিট বাহাদুর খাটরি ছিলেন মোরাং জেলার প্রধান । সেই সময় তিনি বিরাটনগর শহরের নির্মাণ করেন হাসপাতাল, পোষ্ট ওফিস বা ডাক ঘর, আদালত, রেজিষ্টি অফিস, জেলখানা বা সংশোধনাগার, বিদ্যালয়।প্রধানত তার হাত ধরেই বিরাটনগরের আধুনিকি করন শুরু হয়।এর পর ১৯১৯ সালে কেশব সামশের রানা এই অঞ্চলে ভিরাট রাজার কথা উল্লেখ করেন।তিনি বলেন যে বিরাটনগর বিরাট সাম্রাজ্য- এর অন্তর্গত ছিল এক সময়।এই এলাকায় সেই প্রমাণ হিসাবে একটি দুর্গও রয়েছে।এর পর এই শহর বা জনপদের নাম রাখা হয় বিরাটনগর।এই বিরাট সামরাজ্য মহাভারত- এ উল্লেখ রয়েছে।১৯৪৭ সালের পর রানার বিরধী পতিপক্ষের উদ্ভব হয়।এই সময় বিরাটনগর পাট কল - এ হরতাল হয়।শহর কার্যত রুদ্ধ হয়ে পরে।এই আলনন্দলনে ছিলেন গিরিজা প্রসাধ কৈরালা ও বিশ্বয়েশ্বর প্রসাধ কৈরালা।এর পর রানা জামানার অবসান হয়।
## শিক্ষা ব্যবস্থা
বিরাটনগর হর নেপালের পূর্বাংশের প্রধান শিক্ষা কেন্দ্র ।এখানে পূর্বাঞ্চল বিশ্ববিদ্যালয় নামে একটি বিশ্ববিদ্যালয় রয়েছে।শহরটিতে অনেক গুলি কলেজ রয়েছে।এছারক এখানে ইংরাজি মাধ্যমের ও বিদ্যালয় রয়েছে।
## যোগাযোগ ব্যবস্থা
* সড়ক: শহরটি দেশের রাজধানী কাটমন্ডু থেকে ৩৯৯ কিমি দূরে এবং সড়ক পথে ৫০০ কিলোমিটার দূরে অবস্থিত।এই সড়ক পথে কাটমান্ড ও বিরাটনগরের মধ্যে বাস চলাচল করে।এছার পূর্বাঞ্চলের অন্য এলাকার সঙ্গে বিরাটনগর সড়ক পথে যুক্ত।
* বিমান: শহরটিতর প্রধান বিমান বন্দর হল বিরাটনগর বিমানবন্দর ।এই বিমানবন্দর দ্বারা শহরটি কাটমন্ডু ও দেশুর অন্য বিমানববন্দরের সঙ্গে যুক্ত।

## তথ্যসূত্র

বিষয়শ্রেণী:নেপালের নগর
বিষয়শ্রেণী:নেপালের মহানগর
বিষয়শ্রেণী:নেপালের মহানগর এলাকা
বিষয়শ্রেণী:বিরাটনগর
বিষয়শ্রেণী:মোরঙ জেলা
পোখরা

**পোখরা** হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে  গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।

## ভূগোল

পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।

## জনসংখ্যা
২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।

## ইতিহাস
শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।

## শিক্ষা ব্যবস্থা
নেপালের মধ্যে পোখরা শহর কাঠমান্ডুর পর সবচেয়ে বড় শিক্ষা ক্ষেত্র হিসাবে পরিচিত। এখানে মেডিকেল কলেজ ও ইনঞ্জিরিয়ারিং কলেজ রয়েছে। এছাড়া অনেক ডিগ্রি কলেজ আছে এখানে। পর্বতারোহণের জন্য এই শহরে পড়াশোনার ব্যবস্থা রয়েছে।
* পোখরা মেডিকেল কলেজ
* পোখরা ইঞ্জিনিয়ারিং কলেজ
* গণ্ডকী বোর্ডিং স্কুল
* হিমাচলপ্রদেশ বোর্ডিং স্কুল

## যোগাযোগ ব্যবস্থা
নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ  রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।

## তথ্যসূত্র

বিষয়শ্রেণী:নেপালের নগর
বিষয়শ্রেণী:নেপালে পর্যটন
বিষয়শ্রেণী:পোখরা
বিষয়শ্রেণী:গণ্ডকী প্রদেশ
বিষয়শ্রেণী:নেপালের মহানগর
বিষয়শ্রেণী:কাস্কী জেলা
বিষয়শ্রেণী:নেপালের পর্যটন
বিষয়শ্রেণী:নেপালের দর্শনীয় স্থান
ইন্দুমতী গোয়েঙ্কা

**ইন্দুমতী গোয়েঙ্কা** ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ইন্দুমতী গোয়েঙ্কা ১৯১৪ সালে কলকাতায় এক পরিবারে জন্মগ্রহণ করেন। কিন্তু পিতৃভূমি ছিল রাজস্থান। তার পিতার নাম পদ্মরাজ জৈন ও মাতার নাম চন্দা দেবী।

## রাজনৈতিক জীবন
ইন্দুমতী পরিবার রাজনৈতিক পরিবার। জাতীয় আন্দোলনের তিনি যোগ দেন। সত্যাগ্রহীদের উপর অত্যাচারের প্রতিবাদ করার জন্য তাকে কারাবরণ করতে হয়। তাকে নয় মাস কারাদণ্ডে দণ্ডিত করা হয় ১৯৩০ সালের ২৪ জুন। তখন তার বয়স মাত্র যােলাে। কোট হাজার হাজার জনতায় পূর্ণ ছিল। ১৯৩০ সালের আন্দোলনে নারীদের মধ্যে তিনিই প্রথম বাংলাদেশে কারাবরণ করেন। তার গ্রেপ্তার ও কারাদণ্ড সমস্ত ভারতবর্ষে উত্তেজনা ও চাঞ্চল্য সৃষ্টি করে। সমগ্র কলিকাতা শহরে বড়বাজার প্রভৃতি বহু স্থানে হরতাল পালন করা হয়। তিনি যখন গ্রেপ্তার হন তখন বেথুন স্কুলের দশম শ্রেণীর ছাত্রী ছিলেন। সেজন্য বেথুন স্কুল ও কলেজে হরতাল পালন করা হয়। ছাত্রাবস্থায় তিনি রাজনৈতিক মনস্ক হয়ে ওঠেন। কংগ্রেস দলের কতিপয় সদস্যের সাথে তার বন্ধুত্বপূর্ণ সম্পর্ক তৈরি হয়। তিনি সমাজসেবা কাজে করেছেন সারা জীবন।
### কানপুরের দাঙ্গায় অংশগ্রহণ
১৯৩১ সালে কানপুরে হিন্দু-মুসলিম দাঙ্গা হয়। ইন্দুমতী দেবী সেসময়ে কানপুরে ছিলেন। তিনি কানপুরের বিখ্যাত কংগ্রেসকর্মী গণেশশঙ্কর বিদ্যার্থীকে জানান যে, তিনি শান্তির জন্য দাঙ্গাবিধ্বস্ত স্থানে কাজ করতে চান। তখনকার দাঙ্গার অবস্থা দেখে গণেশশঙ্কর বিদ্যার্থী ইন্দুমতীকে এগিয়ে যেতে নিষেধ করেন। কিন্তু গণেশশঙ্কর বিদ্যার্থী নিজেই শান্তি স্থাপনের জন্য এগিয়ে যান এবং সেখানে নিহত হন।

## তথ্যসূত্র

বিষয়শ্রেণী:১৯১৪-এ জন্ম
বিষয়শ্রেণী:পশ্চিমবঙ্গের বিপ্লবী
বিষয়শ্রেণী:রাজনীতিতে ভারতীয় নারী
বিষয়শ্রেণী:ভারতীয় স্বাধীনতা কর্মী
বিষয়শ্রেণী:কলকাতা জেলার ব্যক্তি
বিষয়শ্রেণী:কলকাতার বিপ্লবী
বিষয়শ্রেণী:বাঙালি বিপ্লবী
বিষয়শ্রেণী:ভারতীয় স্বাধীনতার বিপ্লবী আন্দোলন
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
কমল মন্দির

**কমল মন্দির** ভারতের নয়া দিল্লিতে অবস্থিত বাহাই সম্প্রদায়ের পূজার স্থানগুলোর অন্যতম একটি স্থান। ১৯৮৬ সালে এটির নির্মাণ কাজের সমাপ্তি হয়। এই মন্দিরের কারুকার্য পদ্ম ফুলের ন্যায় হওয়ায় এটিকে ভারত উপমহাদেশের কেন্দ্রীয় মন্দির হিসেবে বিবেচনা করা হয় এবং মন্দিরটি দিল্লি শহরের একটি পর্যটন কেন্দ্র হিসেবে গড়ে উঠেছে।
স্থাপত্যশৈলীতে কমল মন্দির অসংখ্য পুরস্কার অর্জন করেছে এবং বিভিন্ন পত্রিকা ও সাময়িকীতে এই মন্দির এর উপর শতাধিক বিশেষ নিবন্ধ প্রকাশিত হয়েছে।
বাহাইদের অন্যান্য সকল মন্দিরের মত কমল মন্দিরও জাতি, ধর্ম,বর্ণ সলের জন্য উন্মুক্ত করা হয়েছে। এই মন্দিরে ২,৫০০ মানুষের সংকোলনের ব্যবস্থা রয়েছে।
মন্দির ভবনটির উপরের অংশ মার্বেল পাথর খচিত সাতাশটি পদ্ম ফুলের পাপড়ি দিয়ে তৈরী হয়েছে। পাপড়িগুলো তিনটি স্তরে বিভক্ত এবং প্রতিটি স্তরে নয়টি করে পাপড়ি রয়েছে।
মন্দিরের প্রধান কক্ষে ৪০ মিটারেরও বেশি উচ্চতা বিশিষ্ট নয়টি দরজা রয়েছে।
২০০১ সালে প্রচারিত সিএনএন এর প্রতিবেদন অনুযায়ী কমল মন্দির পৃথিবীর সর্বাধিক পরিভ্রমিত মন্দির। 

## উপাসনা
বাহাইদের অন্যান্য সকল মন্দিরের মত কমল মন্দিরও জাতি, ধর্ম, বর্ণ নির্বিশেষে সকলের জন্য উন্মুক্ত করা হয়েছে যা বাহাই সম্প্রদায়ের গ্রন্থগুলোতে বিশেষভাবে উল্লেখ করা হয়েছে। বাহাই বিশ্বাসমতে, উপাসনালয় হল এমন একটি আধ্যাত্বিক স্থান যেখানে স্রষ্টার আরাধনার জন্য কোন সাম্প্রদায়িক বাধা নিষেধ ছাড়াই সকল ধর্মের মানুষের প্রবেশাধিকার রয়েছে।

বাহাই ধর্মমত শুধুমাত্র তাদের নিজস্ব ধর্মগ্রন্থকেই উৎসাহিত করে না, যেকোনো ভাষার যেকোনো ধর্মের যা উপাসনালয়ে পাঠ এবং/বা সঙ্গীতাকারে গাওয়া যায় সে সকল মতকেও উৎসাহিত করে। উপাসনালয়ে শিল্পীরা যখন পাঠ ও উপাসনা শুরু করেন, তখন উপাসনালয়ের ভিতরে সকল প্রকারের বাদ্যযন্ত্র বাজানো নিষেধ।
অধিকন্তু, এই সময় কোন প্রকারের ধর্মীয় উপদেশমূলক ভাষণ প্রদান করা যাবে না এবং সেখানে কোন প্রকরের আচারগত অনুষ্ঠান উদ্‌যাপন করা যাবে না।

## পর্যটন
১৯৮৬ সালের ডিসেম্বরে উপাসনার জন্য কমল মন্দির সর্বসাধারণের জন্য খোলে দেওয়ার পর থেকে প্রায় সত্তর মিলিয়ন লোককে দিল্লির এই মন্দিরটি আকর্ষিত করেছে। এটি পৃথিবীর সর্বাধিক ভ্রমণকৃত ভবনগুলোর মধ্যে অন্যতম একটি।
## বৈশিষ্ট্য
মন্দিরটি বৈশিষ্ট্য নির্মাণশৈলী এরূপ যে এটি প্রচুর পেশাগত স্থাপত্যশৈলী, চারুকলা, ধর্মীয়, সরকারী এবং অন্যান্য ভবন নির্মাণকে প্রভাবিত করেছে।
থাম্ব|ডান|ডানে_উপরে|কমল মন্দিরকে ঘিরে থাকা নয়টি পুকুরের একটি

### সম্মাননা

* ১৯৮৭ সালে কমল মন্দিরের স্থপতি ফারিবর্জ সাহবাকে অনন্য ধর্মীয় শিল্প ও স্থাপত্যশৈলী বিভাগে লন্ডন ভিত্তিক প্রতিষ্ঠান ইনিস্টিটিউসন অব স্ট্রাকচারাল ইঞ্জিনিয়ারস সম্মাননা প্রদান কর।।

## তথ্যসূত্র

বিষয়শ্রেণী:মন্দির
বিষয়শ্রেণী:২০শ শতাব্দীতে ভারতের স্থাপত্য
ইন্দুমতী গুহঠাকুরতা

**ইন্দুমতী গুহঠাকুরতা** (১৯০৫—১৯৯১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের নারী বিপ্লবী।

## জন্ম ও পরিবার
ইন্দুমতী গুহঠাকুরতা ১৯০৫ সালে বরিশালের গাভা গ্রামে ঘোষ দস্তিদার পরিবারে জন্মগ্রহণ করেন। কিন্তু পিতৃভূমি ছিল বরিশালেই। তার পিতার নাম রজনীনাথ ঘোষ ও মাতার নাম বসন্তকুমারী ঘোষ।

## রাজনৈতিক জীবন
ইন্দুমতী পরিবার রাজনৈতিক পরিবার। অসহযোগ ও জাতীয় আন্দোলনে মা ও বৌদির সাথে যোগ দেন। ছোটবেলা থেকে ছাত্রাবস্থায় তিনি রাজনীতিমনস্ক হয়ে ওঠেন। ১৯৩০ সালের আইন অমান্য আন্দোলনে প্রকাশভাবে যোগদানের দেন। ১৯৩২ সালে **আইন অমান্য আন্দোলন**এ অংশ নেন এবং গ্রেপ্তার হন। তিনি সমাজ সেবা ও বিপ্লবী কর্মকাণ্ডে জড়িত ছিলেন।

১৯৩৪ সালে নিজ বাড়িতে একটি বিদ্যালয় স্থাপন করেন। ১৯৩৫ সালে তাঁর স্বামীর মৃত্যু হয়। কাজের সুবিধার জন্য এবং কর্মীদের থাকা একটা স্থান রাখার জন্য ১৯৩৯ সালে তিনি তার পুত্রকন্যা ও কয়েকজন মহিলা কর্মীসহ ওই প্রতিষ্ঠানেই বসবাস করতে থাকেন। ১৯৩৯ সালে ঢাকার আশালতা সেনের সহকর্মী হয়ে মহিলা-সংগঠনের কাজে তিনি উত্তরবঙ্গের বহু স্থান ভ্রমণ করেন। ১৯৪০ সালে ভােলা থেকেই তিনি প্রাদেশিক কংগ্রেসের সভ্য নির্বাচিত হন; দ্বিতীয়বার নির্বাচিত হন ১৯৪৬ সালে।

১৯৪১ সালে তিনি স্বর্গীয় নেতা মনােরঞ্জন গুহঠাকুরতার নামে ঐ প্রতিষ্ঠান-বাড়িতে। ‘মনােরঞ্জন শিল্পসদন’ স্থাপন করেন। সেখানে তাঁত, চরকা ও বিভিন্ন শিল্পকার্য পরিচালিত হত। রােগীদের সেবার জন্য একটি বিভাগও ছিল। এই সময় প্রতিষ্ঠান বাড়িতে স্থায়ীভাবে ১২ জন মহিলা ও পুরুষ কর্মী থাকতেন। তারা গঠনমূলক কাজ ও কংগ্রেসের কাজ করতেন। এটি কংগ্রেসের একটি প্রধান কর্মকেন্দ্রে পরিণত হয়। ‘মনােরঞ্জন শিল্পসদন’ প্রতিষ্ঠা দিবসে গান্ধীজী তার বাণীতে জানিয়েছিলেন– “ইন্দুমাতা, তােমার কর্মজীবন যেন পল্লীগ্রামেই সীমাবদ্ধ থাকে। তােমার কর্মপ্রচেষ্টাকে আমি অভিনন্দন জানাচ্ছি।”

১৯৪২ সালের আন্দোলনে ইন্দুমতী গুহঠাকুরতা তিনজন মহিলা কর্মীসহ গ্রেপ্তার হন। প্রতিষ্ঠানের পুরুষ কর্মীরাও সকলেই গ্রেপ্তার হন। প্রতিষ্ঠানকে বে-আইনী ঘােষণা করা হয়। দশমাস কারাদণ্ড ভােগ করার পর ইন্দুমতী গুহঠাকুরতা ও যােগমায়া দত্তকে স্বগৃহে অন্তরীণ করা হয়। ১৯৪৫ সালের অক্টোবর মাসে অন্যরা মুক্তি পান।

## মৃত্যু
ইন্দুমতী গুহঠাকুরতা ১৯৫০ সালে তাঁকে কর্মভূমি থেকে চিরবিদায় গ্রহণ করে পশ্চিমবঙ্গে চলে আসতে হয়। ১৯৯১ সালের মৃত্যুবরণ করেন।

## তথ্যসূত্র

বিষয়শ্রেণী:১৯০৫-এ জন্ম
বিষয়শ্রেণী:১৯৯১-এ মৃত্যু
বিষয়শ্রেণী:বাংলাদেশী বিপ্লবী
বিষয়শ্রেণী:পূর্ব বাংলা থেকে ভারতীয় স্বাধীনতা কর্মী
বিষয়শ্রেণী:রাজনীতিতে ভারতীয় নারী
বিষয়শ্রেণী:রাজনীতিতে বাংলাদেশী নারী
বিষয়শ্রেণী:বাঙালি বিপ্লবী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:নারী বিপ্লবী
বিষয়শ্রেণী:ভারতীয় নারী স্বাধীনতা কর্মী
বিষয়শ্রেণী:বানারীপাড়া উপজেলার ব্যক্তি
বিষয়শ্রেণী:বরিশাল জেলার সক্রিয়কর্মী
সিন্দ ইবনে আলী

**সিন্দ ইবনে আলী মুসা, সিন্দ ইবনে আলী **(মৃত্যু ৮৬৪ সালের পর) ছিলেন সিন্দের একজন প্রখ্যাত মুসলিম জ্যোতির্বিজ্ঞানী, অনুবাদক, গণিতবিদ ও প্রকৌশলী। তার বাবা ছিলেন মানসুরা,সিন্ধু প্রদেশ এর একজন সম্ভ্রান্ত ব্যক্তি যিনি ইসলাম ধর্ম গ্রহণ করেছিলেন। সিন্দ ইবনে আলী উচ্চশিক্ষার জন্য বাগদাদ গিয়ে শিক্ষাগ্রহণ করেছিলেন। 

জ্যোতির্বিদ্যা-সংক্রান্ত জিজ আল সিন্দ হিন্দ অনুবাদ ও সম্পাদনার জন্য তিনি পরিচিতি লাভ করেন।  একজন গণিতবিদ হিসাবে সিন্দ ইবনে আলী আল খোয়ারিজমির সহকর্মী ছিলেন এবং ইয়াকুব ইবনে তারিক এর সাথে মিলে পৃথিবীর ব্যাস নির্ণয়ে ভূমিকা রেখেছিলেন। 

সিন্দ ইবনে আলী একজন ভাল প্রকৌশলীও ছিলেন। একবার বনু মুসা গোত্রের দুইজনকে বড় খাল খননের দায়িত্ব দেওয়া হয়।খাল খনন কাজে ত্রুটি দেখা দেয়। খাল খননের গভীরতার পরিমাপ ঠিক না হওয়ায় পানি সৈন্যদের কাছে পৌছাতে পারছিল না। খবরটি খলিফা আল-মুতাওয়াক্কিলকে রাগান্বিত করে তোলে। সিন্দ ইবনে আলী খনন তত্ত্বের বিষয়টির সুন্দর সমাধান দিয়ে তাদের শাস্তির হাত থেকে বাঁচান। 

## তথ্যসূত্র

বিষয়শ্রেণী:মধ্যযুগীয় ইসলামের জ্যোতির্বিজ্ঞানী
বিষয়শ্রেণী:পাকিস্তানে ইসলামের ইতিহাস
বিষয়শ্রেণী:মধ্যযুগীয় ইসলামের গণিতবিদ
বিষয়শ্রেণী:সিন্ধি ব্যক্তি
বিষয়শ্রেণী:মধ্যযুগীয় প্রকৌশলী
বিষয়শ্রেণী:ইহুদিধর্ম থেকে ইসলামে ধর্মান্তরিত
ফ্লেম নীহারিকা

**ফ্লেম নেবুলা** প্রায় ১,৫০০ আলোকবর্ষ দূরের। লাল রংটির কারণ হল হাইড্রোজেন গ্যাস। এখানে প্রতিনিয়ত হাইড্রোজেন তার একমাত্র ইলেকট্রন ত্যাগ করে আয়নিত হচ্ছে। এই বেরিয়ে যাওয়া ইলেক্ট্রন যখন অন্য একটি আয়নিত হাইড্রোজেন নিয়ে পূর্ণ হাইড্রোজেনে পরিনত হচ্ছে তখন এই লাল আভার উৎপত্তি হচ্ছে। এই হাইড্রোজেন আয়নিত হওয়ার শক্তির উৎস হল প্রচন্ড ভারী নতুন তারাগুলির প্রতিনিয়ত ছুড়ে দেয়া অতিবেগুনী রশ্মি।

## ছবিঘর

Image:Flame Nebula NGC 2024.jpg|
Image:Ngc2024 2mass.jpg|
Image:The hidden fires of the Flame Nebula.jpg|
Image:Spectacular visible light wide-field view of region of Orion's Belt and the Flame Nebula.jpg|
Image:NGC 2024 seen by the Chandra X-ray Observatory.jpg|


## তথ্যসূত্র

১. Meyer, M. R.; et al. (2008). "Star Formation in NGC 2023, NGC 2024, and Southern L1630" In Reipurth, B.   **5**. p. 43. ISBN 978-1-58381-670-7.

## বহিঃসংযোগ
* NGC 2024 at Astrophotography 
* SIMBAD NGC 2024
* NASA Astronomy Picture of the Day: The Flame Nebula in Infrared (13 July 1999)
* The Flame Nebula on WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles and images

বিষয়শ্রেণী:নীহারিকা
বিষয়শ্রেণী:এনজিসি বস্তু
বিষয়শ্রেণী:কালপুরুষ (তারামণ্ডল)
প্রমোদরঞ্জন সেনগুপ্ত

**প্রমোদরঞ্জন সেনগুপ্ত** (১৯০৭ ― ১৯৭৪) একজন ভারতীয় স্বাধীনতা সংগ্রামী ও প্রাগ্রসর বামপন্থী চিন্তাবিদ। তার পিতা ডাক্তার হর্ষনাথ সেনগুপ্ত, ছোটবেলা কেটেছে সাঁওতাল পরগনার দুমকায় (বর্তমান ঝাড়খণ্ড রাজ্যে)। কৃষ্ণনগর সরকারি কলেজে পড়াকালীন বিপ্লবী শহীদ অনন্তহরি মিত্র, হেমন্তকুমার সরকার প্রমুখ বিপ্লবীর সাহচর্যে সশস্ত্র বিপ্লববাদে হাতেখড়ি হয়।

## বিপ্লবী আন্দোলনে যোগ
দক্ষিণেশ্বর বোমা মামলায় প্রথম গ্রেপ্তার হন তিনি। মুক্তি পেয়ে বিদেশ যাত্রা ১৯২৭ সালে। লন্ডন স্কুল অফ ইকোনমিকস এর ছাত্র ছিলেন, ইংল্যান্ডের বন্দর শ্রমিকদের মধ্যে ট্রেড ইউনিয়ন সংগঠন গড়ে তোলার কাজে বিশেষ ভূমিকা ছিলো। ১৯২৮ সালে বিপ্লবী সৌমেন্দ্রনাথ ঠাকুরের আহবানে বার্লিনে গিয়ে ফেরার পথে ফরাসি পুলিশের হাতে অস্ত্রসহ ধরা পড়েন। সাপুরজি সাকলাওয়াত, রজনীপাম দত্ত, হ্যারি পোলিট প্রমুখ মার্কসবাদী নেতৃবৃন্দর সাথে সখ্যতা ছিলো তার। ইংল্যান্ডে হিন্দুস্থান স্ট্যান্ডার্ড পত্রিকার সাংবাদিকতা করেছেন ১৯৩৩ সালে। লন্ডনে অবস্থানকালে অন্যান্য ভারতীয় ছাত্রদের সাথে কমিউনিস্ট স্টাডি সার্কেল তৈরি করেন যা পরে প্রগ্রেসিভ রাউটার্স এসোসিয়েশন নামে পরিচিত হয়। '*ভারতে কৃষি সংশ্লিষ্ট অবস্থার বিকাশ*' বিষয়ে ডক্টরেট ডিগ্রি পেয়েছিলেন। স্পেনের ডিক্টেটর ফ্রাংকোর ফ্যাসিস্ট শাসনের বিরুদ্ধে অভিযানে আন্তর্জাতিক ব্রিগেডে যোগ দিতে স্পেনে গিয়েছিলেন।

## দ্বিতীয় বিশ্বযুদ্ধ ও আজাদ হিন্দ ফৌজে
নেতাজী সুভাষ চন্দ্র বসুর আজাদ হিন্দ ফৌজের প্রচার অধিকর্তা হিসেবেও কাজ করেছেন প্রমোদরঞ্জন সেনগুপ্ত। আজাদ হিন্দ পত্রিকার সম্পাদনাও করেছেন অল্প কিছুদিন। দ্বিতীয় বিশ্বযুদ্ধ শেষে ব্রিটিশ মিলিটারি মিশনের হাতে বন্দী হয়ে জেলে যান। স্বাধীনতার পরেও রাজনৈতিক কর্মকাণ্ডে সামিল থাকায় প্রেসিডেন্সি জেলে কারারুদ্ধ ছিলেন ১৯৫০ এ। পুরোপুরি মুক্তি পেয়ে ভারতীয় কমিউনিস্ট পার্টিতে যোগদান। স্বাধীন ভারতে জরুরী অবস্থার বিরুদ্ধে ও গণতান্ত্রিক অধিকার রক্ষা আন্দোলনে তিনি অগ্রণী ভূমিকা নেন।

## নকশালবাড়ী আন্দোলনে
১৯৬৭ সালের ১৪ই জুন নকশালবাড়ি আন্দোলনের প্রথম দিকে 'কৃষক সংগ্রাম সহায়ক কমিটি'র সভাপতি নির্বাচিত হন। পরে মতানৈক্যের কারণে নকশাল আন্দোলন থেকে দূরে সরে আসেন।

## প্রকাশিত রচনাবলী
দেশী বিদেশি বহু পত্র পত্রিকায় তার অসংখ্য প্রবন্ধ প্রকাশিত হয়েছে। *নীলবিদ্রোহ ও তৎকালীন বঙ্গসমাজ*, *কালান্তরের পথিক রঁম্যা রঁলা*, *ভারতীয় মহাবিদ্রোহ* তার রচিত বই।

## তথ্যসূত্র

বিষয়শ্রেণী:১৯০৭-এ জন্ম
বিষয়শ্রেণী:১৯৭৪-এ মৃত্যু
বিষয়শ্রেণী:বাঙালি বিপ্লবী
বিষয়শ্রেণী:পশ্চিমবঙ্গের ভারতীয় স্বাধীনতা কর্মী
বিষয়শ্রেণী:ব্রিটিশ শাসনামলে বাংলার বিপ্লবী
বিষয়শ্রেণী:ভারতীয় সাম্যবাদী
বিষয়শ্রেণী:নাৎসিবিরোধী ব্যক্তি
বিষয়শ্রেণী:ফ্যাসিবিরোধী প্রতিরোধ বাহিনীর সদস্য
বিষয়শ্রেণী:ভারতীয় মার্ক্সবাদী
বিষয়শ্রেণী:নদিয়া জেলার ব্যক্তি
বিষয়শ্রেণী:কৃষ্ণনগর সরকারি কলেজের প্রাক্তন শিক্ষার্থী
বিষয়শ্রেণী:বাঙালি লেখক
বিষয়শ্রেণী:ভারতীয় বন্দী ও আটক
বিষয়শ্রেণী:ব্রিটিশ ভারতের বন্দি ও আটক
বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ
বিষয়শ্রেণী:ভারতীয় জাতীয় সেনাবাহিনী কর্মী